helt og aldeles: SOMMERHUS-ZEN!
Mens regnen siler, har jeg fundet lidt billeder fra sidste weekend, hvor Hector og jeg tog i sommerhus med hans søde bedstemor i Ebeltoft. Vi havde få dage forinden været til bisættelse ved hendes kære mand gennem mange år. Derfor var det en stille weekend til at minde os om livet - alt det dejlige omkring os. En forsmag på sommerferie - jeg tæller ned. Jeg har stadig et par ugers arbejde, inden jeg kan sætte alting på autosvar og lade dagene flyde sammen.
Hector holder ferie med sin far - jeg savner ham helt ind i maven, men han har det godt og sender mig små søde hilsener hver dag.
Jeg håber, I hygger i regnvejret - det kalder på pandekager!
Malene 11. juli 2020 kl. 21.40
Åh, er Hector mon mester-fotografen bag sidste billede? Jeg grundglæder mig til at se dig i morgen. Kys...
Mille 15. juli 2020 kl. 13.58
Ja!:) Og jeg måtte have det i photoshop og dreje billeder 30 grader fordi han tager meget skæve biller :-D Er stadig høj på dig og Alma tid <3 Vi skal have et krea-kryds!! <3